पाएं अपने शहर की ताज़ा ख़बरें और फ्री ई-पेपरडाउनलोड करें
देवी अहिल्या यूनिवर्सिटी की बीकॉम, बीए और बीएससी अंतिम वर्ष की परीक्षाएं जून में ओपन बुक सिस्टम से होंगी। वहीं प्रथम व दूसरे वर्ष की परीक्षाएं जुलाई में ओपन बुक सिस्टम से ली जाएंगी। यूजी फाइनल ईयर की परीक्षा के साथ एमकॉम, एमए और एमएससी अंतिम सेमेस्टर की भी परीक्षा जून में होगी। यूजी प्रथम-दूसरे वर्ष के साथ पीजी सेकंड सेमेस्टर की परीक्षा होगी। फाइनल एग्जाम के रिजल्ट जुलाई अंत तक और बाकी रिजल्ट अगस्त अंत तक आएंगे। राज्य शासन ने इस संबंध में आदेश जारी कर दिया है। यूनिवर्सिटी को इसके लिए निर्देश भी दिए गए हैं।
इन कोर्स की परीक्षाएं भी ओपन बुक सिस्टम से होंगी
बीबीए और बीसीए अंतिम सेमेस्टर की परीक्षाएं जून में तथा दूसरे व चौथे सेमेस्टर की जुलाई में ओपन बुक सिस्टम से होंगी। वहीं एमबीए अंतिम सेमेस्टर की परीक्षा जून और दूसरे तथा चौथे सेमेस्टर की जुलाई में ओपन बुक सिस्टम से होंगी। परीक्षा नियंत्रक डॉ. अशेष तिवारी के अनुसार शासन की तरफ से जो निर्देश आए हैं, उसके अनुसार शेडयूल बनाकर ओपन बुक सिस्टम से परीक्षा करवाएंगे।
सेकंड ईयर की परीक्षा में सबसे ज्यादा 72 हजार छात्र होंगे शामिल
यूजी फाइनल ईयर में कुल 58 हजार और सेकंड ईयर में 72 हजार छात्र शामिल होना हैं। प्रथम वर्ष में 65 हजार छात्र हैं, जबकि पीजी फाइनल में 11 हजार तथा दूसरे सेमेस्टर में 13 हजार के आसपास छात्र शामिल होंगे। कुल 2 लाख 19 हजार छात्र शामिल होंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva zho_Hant eng_Latn